Diari Oficial de la Generalitat Valenciana


Sumari del DOGV 3497, del 18-05-1999 (1999/4379)

Informació pública de la iniciació de la reparcel·lació forçosa de la Unitat d'Execució Alqueria de Benet.
----------------------------------------------------------------------------------------------------------

### Dades del document

Número de DOGV
:   3497

Data del DOGV
:   18-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4379


Organisme emissor
:   Iniciativas de Levante, SL

Tipus de document
:   Anunci

Informació pública de la iniciació de la reparcel·lació forçosa de la Unitat d'Execució Alqueria de Benet. [1999/M4379]
  
La mercantil Iniciativas de Levante, SL, domiciliada a València, carrer d'Albacete, número 1, tercer, sisena, amb codi d'identificació fiscal B-96078118, mitjançant aquest anunci posa en coneixement de tots els possibles interessats o afectats, tant com a propietaris com en qualssevol altres conceptes, els fets següents:
  
1. Està en marxa un procediment d'actuació integrada sobre l'àrea d'actuació situada a València, amb una superfície total aproximada de 32.983,84 m2, i delimitada per les referències perimetrals següents: carrers de l'Illa Cabrera, Bernat Descoll, Poeta Federico García Lorca i Carrera de Malilla.
  
2. Aquesta àrea inclou, segons resulta del cadastre i de les actuacions fetes fins al dia d'avui, propietats d'Urbanas Patraix, SA, Carmen Moreno, Juan Sanfulgencio Micó, Iberdrola, SA, Bartolomé Soler Sanfélix, Josefa Cervera Torres, Faustino Lahoz García, Vicente Vila López, José Albors Coltell, Carmen Benet Dasi, Ajuntament de València, Carmen Cases Moreno, Blas Cases Moreno i Blas Boira Benlloch.
  
3. Que l'acta de protocol·lització i exposició del programa d'actuació integrada va ser autoritzada amb data 5 de juny de 1997 pel notari de València senyor Manuel Rueda Pérez, número 1.462 de protocol.
  
4. Per acord dictat per l'Ajuntament amb data 30 d'octubre de 1988, i publicat en el Butlletí Oficial de la Província de València el 3 de març de 1999, s'ha aprovat el Projecte d'Urbanització de la Unitat d'Execució i adjudicat el programa a favor d'Iniciativas de Levante, SL, que ha sigut designada agent organitzador de la dita àrea d'actuació.
  
5. Que per acta atorgada pel notari de València, senyor Salvador Alborch Domínguez el 9 de març de 1999, número 766 de protocol, es va remetre avís als propietaris de terrenys inclosos en zona U. F. A., a efectes d'avisar-los de la possibilitat d'optar per sol·licitar el pagament en metàl·lic de la retribució a l'urbanitzador, de conformitat amb el que disposa l'article 71.3 de la Llei Reguladora de l'Activitat Urbanística. No obstant això, respecte d'aquells propietaris de terrenys inclosos en zones U F. A., que no han manifestat la seua opció, se'ls avisa de nou de la possibilitat d'optar pel pagament en metàl·lic de la retribució a l'urbanitzador en el termini màxim de 10 dies des de la publicació d'aquest anunci; la dita opció ha de formalitzar-se en document públic, i notificar-se fefahentment a l'urbanitzador i a l'Ajuntament (Servei de Gestió Urbanística), acompanyada de garantia, real o financera, bastant que assegure el desemborsament de la retribució amb caràcter previ a l'exercici de qualssevol accions contra la seua liquidació. Per al supòsit que no s'exercisca l'opció es considerarà a tots els efectes que el propietari ha optat per efectuar el pagament de la retribució a l'urbanitzador en terrenys.
  
6. S'ha presentat un exemplar del Projecte de Reparcel·lació Forçosa en l'Ajuntament de València amb data 30 d'abril de 1999, i li correspon el número 012801 en el Registre d'Entrada.
  
7. Un altre exemplar del dit projecte ha sigut protocol·litzat en la mateixa notaria del senyor Manuel Rueda Pérez, mitjançant acta autoritzada el 3 de maig de 1999, número 1.078 de protocol.
  
8. Es publicaran en el periòdic Las Provincias i en el Diari Oficial de la Generalitat Valenciana els anuncis als quals es refereixen els articles 69-1-A) i 46.3 de la LRAU.
  
9. Durant el termini de 20 dies comptats des de la publicació en el DOGV, qualsevol persona interessada podrà comparéixer en la Notaria del senyor Manuel Rueda Pérez, situada a València, carrer de Roger de Llúria, número 28, en horari de 11.00 a 13.00 hores i consultar els documents que integren el dit projecte de reparcel·lació forçosa, o obtindre còpia dels dits documents.
  
10. Durant el mateix termini de 20 dies es podrà consultar la documentació en l'Ajuntament de València, i presentar-hi les al·legacions i proposicions que es consideren convenients.